# AAA batéria

### Z Wikipédie

AAA „batéria“ je galvanický článok štandardizovaných rozmerov - dlhý 44,5 mm s priemerom 10,5 mm a váži okolo 11,5 gramu. Predstavujú menšiu alternatívu k populárnym článkom rozmeru AA.

Pomenovanie batéria je v skutočnosti nesprávne, keďže ide o jednotlivé články (tiež nazývané monočlánky). Články rozmeru AAA sa hovorovo nazývajú tiež mikrotužková baterka. Keďže ide o uzavreté články s viazaným elektrolytom, zaužíval sa tiež pojem suchý článok.

## [úprava] Druhy článkov rozmeru AAA

V rozmere AAA sa vyrába ten istý sortiment článkov ako v rozmere AA:

- lacný zinkovo-burelový (Leclanchéov) článok s napätím okolo 1.5 V
- o niečo drahší alkalický článok s podobným napätím a výrazne väčšou kapacitou (900 až 1155 mAh)
  - variant alkalického článku ponúkaný ako nabíjateľný (akumulátor), má však malý počet nabíjacích cyklov a dosť problematické nabíjanie
- NiCd akumulátor, napätie je okolo 1.2V a kapacitami okolo 300 mAh
- NiMH akumulátor s napätím okolo 1.2V a kapacitami až 800 mAh, majú však obvykle menšie dovolené prúdové zaťaženie ako NiCd

## [úprava] Alternatívne značenie

Články rozmeru AAA sa zvyknú označovať aj ako LR03 (IEC), 24A (ANSI/NEDA), R03, MN2400, AM4, UM4 alebo HP16.

## [úprava] Použitie

Napriek menšej kapacite ako majú články AA je ich cena porovnateľná, takže rozhodujúcim parametrom sú len rozmery a hmotnosť. Najčastejšie sa používajú v malých elektronických zariadeniach ako sú diaľkové ovládače alebo digitálne fotoaparáty či rôzne prehrávače.

Zdroj: "http://sk.wikipedia.org../../../a/a/a/AAA_bat%C3%A9ria_6d93.html"

Kategórie: Elektrické batérie | Elektronika

##### Views

- Článok
- Diskusia
- Aktuálna verzia

##### Hľadaj

##### Iné jazyky

- English